钦定古今图书集成/明伦汇编/氏族典/第047卷 > 《廖用贤尚友录》 > 眭晔
## 钦定古今图书集成/明伦汇编/氏族典/第047卷 > 《廖用贤尚友录》 > 眭晔

按《丹阳县志》：“晔字子蕴，以嘉靖己丑成进士，授行人。
屡使亲藩，皆却其赠。擢户科给事中，旋长刑科，益励
清节。常巡视十库，得中贵人奸弊。夜舁金祈免，不受
劾之。奉敕募兵关陕，上筹边十策，多见采行。晔温厚
谨饬，恬于荣进。以母丧归，哀毁成疾，遂不起。家居时，
丹徒奸胥以粮万石、银六十馀两飞派丹阳籍中，凡”
四阅岁。晔偕吉御史裳发其弊于当事，卒蠲复如故。